《送家叔通守光山二首》
宋代·李洪

彼美光山郡，风流楚相城。
寝丘闻汉志，潘国尚侯名。
泥轼疏荣渥，枫宸眷老成。
侧闻颁一札，持橐奉承明。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。